wickkiey/tamil-wikipedia-chunked huggingface dataset:
# ஜரிதை

**ஜரிதை** அல்லது **ஜரிதா** (*Jarita*) , மகாபாரதக் கதை மாந்தர்களில் ஒருவர். இவர் சாரஙகப் பறவை இனத்தைச் சேர்ந்தவர். மேலும் சாரங்கப் பறவை உடல் கொண்ட முனிவர் மந்தபாலரின் மனைவியும் ஆவார். மந்தபாலர்-ஜரிதை தம்பதியருக்கு காண்டவ வனத்தில் 4 ஆண் சாரங்க குஞ்சுகள் பிறந்தனர். இது போது மந்தபாலர் *லபிதா* எனும் பெண் சாரங்கப் பறவையுடன் காதல் வயப்பட்டு, தனது குடும்பத்தை கண்டு கொள்ளாமல் இருந்தார்.  
இந்நிலையில் பாண்டவர்கள், தங்கள் பாகத்திற்கு ஒதுக்கப்பட்ட இந்திரப்பிரஸ்தத்தை நிர்மாணிக்க, அக்னி தேவன் உதவியால் காண்ட வனத்தை, கிருஷ்ணரின் ஆலோசனையின் பேரில் அருச்சுனன் எரித்துக் கொண்டிருந்தான். அவ்வமயம் மந்தபாலர், அக்னி தேவனிடம் காண்டவ வனம் எரியும் போது, தன் குடும்பத்தாரைத் தப்ப விடுமாறு கேட்டுக்கொண்டார். அக்னிதேவனும் மந்தபாலரின் கோரிக்கை ஏற்று சம்மதித்தார்.  
காண்டவ வனம் எரியும் போது மரம், செடி, கொடிகள் உள்ளிட்ட அனைத்து உயிர்களும் எரிந்து சாம்பாலானது. இக்காட்டுத் தீயில் ஜரிதை, லபிதா, நான்கு குஞ்சுகள் உள்ளிட்ட மந்தபாலர் டுடும்பத்தினர், தட்சகன் மகன் அஸ்வசேனன் மற்றும் மயன் ஆகியவர் மட்டும் உயிர் பிழைத்தனர்.
# புஷ்ப் ஜெயின்

**புஷ்ப் ஜெயின் (*Pusp Jain*)** (பிறப்பு 4 ஏப்ரல் 1956) என்பவர் இந்தியாவின் இராசத்தான் மாநிலத்தைச் சேர்ந்த அரசியல்வாதி ஆவார். இவர் 13வது இந்திய மக்களவை மற்றும் 14வது இந்திய மக்களவை உறுப்பினராக இருந்தார். அவர் பிரதிநிதித்துவப்படுத்தினார் இராசத்தான் மாநிலம் பாலி மக்களவைத் தொகுதியிலிருந்து பாரதிய ஜனதா கட்சி சார்பில் 1999 மற்றும் 2004 ஆகிய தேர்தல்களில் போட்டியிட்டு வெற்றி பெற்றார்.
# சாவடி

**சாவடி**, தமிழ்நாட்டின் கிராமப்புறங்களில் உள்ள ஒரு பொது இடம் ஆகும். சாவடியானது தூண்களும், ஓடுகள் வேய்ந்த கூரையும், தரைத்தளமும் கொண்ட அமைப்பாகும். சாவடியைச் சுற்றி சுற்றுச் சுவர்கள் இருக்காது..பொதுவான விஷயங்கள் மற்றும் தனிப்பட்ட விஷயங்கள் குறித்து கிராம மக்கள் ஒன்று கூடி ஊர் பஞ்சாயத்து பேசுவதற்கும், மக்கள் கேட்கும் வகையில் இராமாயணம், மகாபாரதம், புராணச் சொற்பொழிவுகள் ஆற்றுவதற்கும் சாவடி பயன்படுகிற்து. சாவடியின் பராமரிப்பு பணிக்கான நிதியை, கிராமத்தினர் பங்களிக்கும் பொது நிதியிலிருந்து செலவழிக்கப்படுகிறது.  
சாவடியில் நீர் அருந்த பானை வைக்கப்பட்டிருக்கும்.சத்திரம் போன்று வழிப்போக்கர்கள் களைப்பு தீர ஓய்வு எடுக்கவும்; தூங்குவதற்கும் மட்டும் அனுமதிக்கப்படுகிறது. விரும்பினால் வழிப்போக்கர்களுக்கு கிராம மக்கள் உணவு தரலாம். ஏனெனில் சாவடிகளில் சமையல் கூடம் இருப்பதில்லை.
# சாவடி

## இதனையும் காண்க

- சத்திரம்
- தண்ணீர்ப் பந்தல்
# சிறிய புதர் தவளை

**சிறிய புதர் தவளை** (*Raorchestes chotta*, *ரார்செசுடெசு சோட்டா*) என்பது இந்தியாவில் கேரளாவின் மேற்குத் தொடர்ச்சி மலையில் உள்ள பொன்முடியில் மட்டுமே காணப்படும் ஒரு தவளை சிற்றினம் ஆகும். இந்த தவளை இலையின் அடிப்பகுதியில் இணைக்கப்பட்ட முட்டைகளை இடுகிறது. இவை சிறு தவளைகளாகக் குஞ்சு பொரிக்கின்றன. தலைப்பிரட்டை நிலையினை இவை தவிர்க்கின்றன. இவை கடல் மட்டத்திலிருந்து 600 முதல் 980 மீட்டர் உயரத்தில் காணப்படுகின்றன.  
வகைப்பாட்டியளர் இந்தத் தவளையை இதன் சிறிய, துண்டாக்கப்பட்ட வாழிடம் காரணமாக அழிந்து வரும் இனமாக வகைப்படுத்துகின்றனர். இது இன்னும் கணிசமான சீரழிவுக்கு உட்பட்டுள்ளது. மனிதர்கள் காடுகளைத் தேயிலை மற்றும் பாக்குத் தோட்டங்களாக மாற்றுகிறார்கள். மேலும் சுற்றுலாத்துறையின் உள்கட்டமைப்பும் பிரச்சனைகளை ஏற்படுத்தலாம் என விஞ்ஞானிகள் சந்தேகிக்கின்றனர். தவளைகளின் வரம்பில் ஒரு பூங்கா, பொன்முடி காப்புக்காடுகள் இருந்தாலும், இந்தத் தவளையின் இனம் போதுமான பாதுகாப்பாக இல்லை.  
கைட்ரிடியோமைகோசிசைத் தூண்டும் பூஞ்சையான *பேட்ராசோகைதிரியம் டெண்ட்ரொபேடிடிசு* இந்தத் தவளையைப் பாதிக்கின்றது. ஏனெனில் இது *ரோர்செசுடசு* பேரினத்தில் உள்ள மற்ற தவளைகளில் காணப்பட்டது. ஆனால் இது முறையாக உறுதிப்படுத்தப்படவில்லை.
# சிறிய புதர் தவளை

## அசல் விளக்கம்

-
# சுனிதி குமார் சாட்டர்சி

**சுனிதி குமார் சட்டர்ஜி** (*Suniti Kumar Chatterji*, 26 நவம்பர் 1890 – 29 மே 1977) இந்திய மொழியிலாளாரும், கல்வியாளரும், எழுத்தாளரும் ஆவார். இந்திய அரசு வழங்கும் இரண்டாவது உயரிய விருதான பத்ம விபூசண் விருது இவருக்கு 1955ஆம் ஆண்டில் வழங்கப்பட்டது.
# சுனிதி குமார் சாட்டர்சி

## கல்வியும் வாழ்க்கையும்

அவுராவில் உள்ள சிவ்பூர் என்னும் சிற்றுரில் பிறந்தார். ஆங்கிலத்தில் இளங்கலை (சிறப்பு) 1911 ஆம் ஆண்டிலும் முதுகலைக் கல்வியை 1913 ஆம் ஆண்டிலும் முடித்தார்.
அதே ஆண்டில் கொல்கத்தா வித்தியசாகர் கல்லூரியில் ஆங்கில விரிவுரையாளராக பணியில் சேர்ந்தார். 1914ஆம் ஆண்டில் கொல்கத்தா பல்கலைக்கழகத்தில் ஆங்கில மொழித் துறையில் உதவி பேராசிரியராகச் சேர்ந்து, 1919 வரை பணியாற்றினார். ரவீந்திரநாத் தாகூர் மலாயா, சுமத்ரா, ஜாவா, பாலி போன்ற நாடுகளுக்குச் சென்றபோது அவருடன் சுனிதி குமார் சாட்டர்சியும் சென்றார்.  
பின்னர் இலண்டன் பல்கலைக்கழகத்தின் மொழியியல் துறையில் சேர்ந்து பிராகிருதம், பாரசீக மொழி கோதிக் மொழி மற்றும் பழைய ஐரிய மொழிகளைக் கற்றார். பின்னர் பாரிஸ் பல்கலைக்கழகத்தில் இணைந்து இந்திய-ஆரிய மொழிகள், சிலாவிய மொழிகள், கிரேக்க மொழி மற்றும் இலத்தீன் மொழிகளில் ஆய்வுகள் மேற்கொண்டார்.  
1922ஆம் ஆண்டில் இந்தியா திரும்பிய சுனிதி குமார் சாட்டஜி, கல்கத்தா பல்கலைக்கழகத்தில் மொழியியல் மற்றும் மொழி ஒலிப்பியல் துறையில் பேராசிரியாக சேர்ந்தார். 1952ல் பணி ஓய்வு பெற்ற சட்டர்ஜி 1965 வரை மதிப்புறு பேராசிரியாக பல மொழி ஆய்வு நிறுவனங்களில் பணியாற்றினார்.  
கராச்சியில் நடந்த அனைத்திந்திய இந்தி மாநாட்டில் தலைமை தாங்கி உரையாற்றினார். ஆசியா, ஆப்பிரிக்கா, அமெரிக்கா, ஆத்திரேலியா ஆகிய நாடுகளில் நடைபெற்ற மொழியியல் மாநாடுகளில் கலந்து கொண்டார்.  
வங்க மொழியின் மூலமும் வளர்ச்சியும் என்னும் இவரது நூல் சாட்டர்சியின் பெரும் படைப்பாகக் கருதப்படுகிறது.  
வங்க மொழியின் ஒலியன்கள் பற்றிய இவருடைய ஆய்வு வங்க மொழியியலுக்கு அட்டைப்படையாக விளங்குகிறது.
# சுனிதி குமார் சாட்டர்சி

## பிற பணிகள்

- 1952-58 ஆண்டுகளில் மேற்கு வங்க சட்டமேலவைத் தலைவராக இருந்தார்.
- 1969 இல் சாகித்ய அகாதமியின் தலைவராக ஆனார்.
- எமெரிடஸ் பேராசிரியர், தேசியப் பேராசிரியர் ஆகிய மதிப்புமிகு பதவிகளில் இருந்தார்.
# சுனிதி குமார் சாட்டர்சி

## எழுதிய நூல்களில் சில

- வங்க மொழியின் மூலமும் வளர்ச்சியும்
- வங்க மொழி ஒலியன்கள் படிப்பு
- இந்தோ ஆரியமும் இந்தியும்
- இராமாயணம்: தோற்றம்,வரலாறு தன்மை
# சுனிதி குமார் சாட்டர்சி

## இறப்பு

29 மே 1977 அன்று முதுமை காரணமாக கொல்கத்தாவில் மறைந்தார்.
# 2024 ஐசிசி பெண்கள் இருபது20 உலகக்கிண்ணம்

**2024 ஐசிசி பெண்கள் இருபது20 உலகக்கிண்ணம்** (*2024 ICC Women's T20 World Cup*) மகளிர் இருபது20 உலகக்கிண்ணத்தின் ஒன்பதாவது பதிப்பு ஆகும். இது அக்டோபர் 3 முதல் வங்காளதேசத்தில் நடைபெற இருந்தது. எனினும் அந்நாட்டில் ஏற்பட்ட அரசியல் குழப்பநிலையை அடுத்து, இந்தத் தொடர் ஐக்கிய அரபு அமீரகத்தில் அதே நாட்களில் நடைபெறுமாறு மாற்றப்பட்டது.
# 2024 ஐசிசி பெண்கள் இருபது20 உலகக்கிண்ணம்

## பின்னணி

பெண்கள் இருபது20 உலகக்கிண்ணமானது பன்னாட்டுத் துடுப்பாட்ட அவையினால் இரண்டு ஆண்டுகளுக்கொரு முறை நடாத்தப்படும் பெண்கள் இருபது20 போட்டிகள் கொண்ட துடுப்பாட்டத் தொடர் ஆகும். இதன் முதலாவது தொடர் 2009இல் இங்கிலாந்தில் நடைபெற்றது. கடைசித் தொடர் 2023இல் தென்னாபிரிக்காவில் நடைபெற்றது. அந்தத் தொடரின் இறுதிப் போட்டியில் தென்னாபிரிக்காவைத் தோற்கடித்து ஆத்திரேலியப் பெண்கள் இருபது20 அணி வாகையாளராக உள்ளது.
# 2024 ஐசிசி பெண்கள் இருபது20 உலகக்கிண்ணம்

## பின்னணி

### நடத்துநர் தேர்வு

2022 டிசம்பரில், இந்தத் தொடர் வங்காளதேசத்தில் நடாத்தப்படும் எனப் பன்னாட்டுத் துடுப்பாட்ட அவை அறிவித்தது. 2024 ஆகத்தில், வங்காளதேசம் நடாத்துநர் உரிமையைக் கொண்டிருக்க, போட்டிகள் ஐக்கிர அரபு இராச்சியத்தில் நடைபெறும் எனப் பன்னாட்டுத் துடுப்பாட்ட அவை அறிவித்தது.
# 2024 ஐசிசி பெண்கள் இருபது20 உலகக்கிண்ணம்

## பின்னணி

### போட்டி வடிவம்

இந்தத் தொடரில் பங்கேற்கும் 10 அணிகளும் இரு குழுக்களாகப் பிரிக்கப்பட்டுக் குழுநிலைப் போட்டிகள் நடைபெற்ற பின்னர் ஒவ்வொரு குழுவிலும் முதலிரு இடங்களைப் பெறும் அணிகள் அரையிறுதிக்குத் தகுதி பெறும்.
# 2024 ஐசிசி பெண்கள் இருபது20 உலகக்கிண்ணம்

## நிகழிடங்கள்

| சார்ஜா |  |
| --- | --- |
| துபாய் பன்னாட்டுத் துடுப்பாட்ட அரங்கம் | சார்ஜா துடுப்பாட்ட அரங்கம் |
| கொள்ளளவு: **25,000** | கொள்ளளவு: **16,000** |
| போட்டிகள்: **12 (அரையிறுதி, இறுதி)** | போட்டிகள்: **11 (அரையிறுதி)** |
| } |  |
# 2024 ஐசிசி பெண்கள் இருபது20 உலகக்கிண்ணம்

## அணிகள்

| குழு A | குழு B |
| --- | --- |
| *
*
*
*
* | *
*
*
*
* |
# 2024 ஐசிசி பெண்கள் இருபது20 உலகக்கிண்ணம்

## போட்டிகள்

### வெளியேறு நிலை

#### இரண்டாவது அரையிறுதி

---
# 2024 ஐசிசி பெண்கள் இருபது20 உலகக்கிண்ணம்

## போட்டிகள்

### வெளியேறு நிலை

#### இறுதிப் போட்டி

<section begin=match23/><section end=match23/>
# உதய்பூர் மக்களவைத் தொகுதி

**உதய்பூர் மக்களவைத் தொகுதி** (*Udaipur Lok Sabha constituency*) இந்தியாவின் இராசத்தான் மாநிலத்தில் உள்ள 25 மக்களவைத் (நாடாளுமன்ற) தொகுதிகளில் ஒன்றாகும்.
# உதய்பூர் மக்களவைத் தொகுதி

## சட்டசபைத் தொகுதிகள்

தற்போது, உதய்பூர் மக்களவைத் தொகுதியில் எட்டுச் சட்டமன்றத் தொகுதிகள் உள்ளன. இவை:
| 149 | கோகுண்டா (ப.கு.) | உதய்பூர் | பிரதாப் லால் பீல் | BJP | BJP |  |
| --- | --- | --- | --- | --- | --- | --- |
| 150 | ஜாடோல் (ப.கு.) | பாபுலால் காரடி | BJP | BJP |  |  |
| 151 | கெர்வாரா (ப.கு.) | Dayaram Parmar | INC | INC |  |  |
| 152 | உதய்பூர் ஊரகம் (ப.கு.) | பூல் சிங் மீனா | BJP | BJP |  |  |
| 153 | உதய்பூர் | தாராசந்த் ஜெயின் | BJP | BJP |  |  |
| 156 | சாலம்பர் (ப.கு.) | அம்ரித் லால் மீனா | BJP | BJP |  |  |
| 157 | தரிவாத் (ப.கு.) | பிரதாப்கர் | தவர் சந்த் | BAP | BJP |  |
| 159 | அசுபூர் (ப.கு.) | துங்கர்பூர் | உமேசு மீனா | BAP | BAP | } |
# உதய்பூர் மக்களவைத் தொகுதி

## மக்களவை உறுப்பினர்கள்

| 1952 | பல்வந்த் சிங் மேத்தா | இந்திய தேசிய காங்கிரசு |
| --- | --- | --- |
| 1957 | தீன்பந்து பர்மர் |  |
| 1962 | தெளலேசுவர் மீனா |  |
| 1967 |  |  |
| 1971 | லால்ஜிபாய் மீனா | பாரதிய ஜனசங்கம் |
| 1977 | பானு குமார் சாசுதிரி | ஜனதா கட்சி |
| 1980 | மோகன் லால் சுகாதியா | இந்திய தேசிய காங்கிரசு |
| 1984 | இந்துபாலா சுகாதியா | இந்திய தேசிய காங்கிரசு |
| 1989 | குலாப் சந்த் கட்டாரியா | Bharatiya Janata Party |
| 1991 | கிரிஜா வியாஸ் | இந்திய தேசிய காங்கிரசு |
| 1996 |  |  |
| 1998 | சாந்தி லால் சாப்லாட் | பாரதிய ஜனதா கட்சி |
| 1999 | கிரிஜா வியாஸ் | இந்திய தேசிய காங்கிரசு |
| 2004 | கிரான் மகேஷ்வரி | பாரதிய ஜனதா கட்சி |
| 2009 | ரகுவீர் மீனா | இந்திய தேசிய காங்கிரசு |
| 2014 | அர்ஜுன்லால் மீனா | பாரதிய ஜனதா கட்சி |
| 2019 |  |  |
| 2024 | மன்னா லால் ராவத் | } |
# உதய்பூர் மக்களவைத் தொகுதி

## மேலும் பார்க்கவும்

- உதய்பூர் மாவட்டம்
- மக்களவைத் தொகுதிகளின் பட்டியல்
# சிறந்த திரைப்பட தொகுப்பாளருக்கான தமிழக அரசின் திரைப்பட விருது

**சிறந்த திரைப்பட தொகுப்பாளருக்கான தமிழ்நாடு அரசு திரைப்பட விருது** (*Tamil Nadu State Film Award for Best Editor*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.
# சிறந்த திரைப்பட தொகுப்பாளருக்கான தமிழக அரசின் திரைப்பட விருது

## பட்டியல்

| ஆண்டு | விருதாளர் | படம் |
| --- | --- | --- |
| ஆர் விட்டல் | *முரட்டுக்காளை* |  |
| பாஸ்கர் | *அந்த 7 நாட்கள்* |  |
| என். ஆர். கிட்டு | *அக்னி சாட்சி* |  |
| **1983** | விருதுகள் வழங்கப்படவில்லை |  |
| **1984** | விருதுகள் வழங்கப்படவில்லை |  |
| **1985** | விருதுகள் வழங்கப்படவில்லை |  |
| **1986** | விருதுகள் வழங்கப்படவில்லை |  |
| **1987** | விருதுகள் வழங்கப்படவில்லை |  |
| பி. லெனின் |  |  |
| டி.ஆர். சேகர் | *வருஷம் 16* |  |
| கணேஷ் குமார் | *ஒரு வீடு இரு வாசல்* |  |
| ஜெயச்சந்திரன் | *மாநகர காவல்* |  |
| ஆர் விட்டல் | *பாண்டியன்* |  |
| சுரேஷ் அரசு | *திருடா திருடா* |  |
| பி. லெனின், வி. டி. விஜயன் | *காதலன்* |  |
| உதயகுமார் | ' *மக்கள் ஆட்சி* |  |
| லான்சி-மோகன் | *காதல் கோட்டை* |  |
| தணிகாசலம் | *பாரதி கண்ணம்மா* |  |
| எம். என். ராஜா | *ஹவுஸ்புல்* |  |
| சாய் சுரேஷ் | *உனக்காக எல்லாம் உனக்காக* |  |
| மோகன் | *சீனு* |  |
| காசிவிசுவநாதன் | *ஆளவந்தான்* |  |
| வி. டி. விஜயன் | *ரன்* |  |
| ஜெய்சங்கர் | *அரசு* |  |
| ஆண்டோனி | *மதுர* |  |
| ஆண்டோனி | *கஜினி* |  |
| சுரேஷ் அரசு |  |  |
| சதீஷ் குரசோவா | *சத்தம் போடாதே* |  |
| கிசோர் டீ | *ஈரம்* |  |
| பி. லெனின் | *நம்ம கிராமம்* |  |
| ராஜா முகமது | *வாகை சூட வா* |  |
| எல். வி. கே. தாஸ் | *கும்கி* |  |
| லியோ ஜான் பால் | *இதற்குத்தானே ஆசைப்பட்டாய் பாலகுமாரா* |  |
| ஏ.எல்.ரமேஷ் | *நிமிர்ந்து நில்* |  |
| கோபி கிருஷ்ணா | *தனி ஒருவன்* |  |
# ரார்செசுடெசு தியூர்கவுபி

## வாழிடம்

இந்தத் தவளை தேயிலை மற்றும் ஏலக்காய் பண்ணைகளுக்கு அருகில் இரண்டாம் நிலை காடுகளில் பாறைகள் மற்றும் இலைக் குப்பைகளில் தங்கியிருப்பதை அவதானிக்கலாம். இந்தத் தவளை சாலைகளை அடுத்துக் காணப்படும் செடிகளில் அமர்ந்திருப்பதையும் மக்கள் பார்த்துள்ளனர். கடல் மட்டத்திலிருந்து 1393 மற்றும் 2000 மீட்டர்களுக்கு இடையில் இவை காணப்படுகின்றன.  
தவளையின் வாழிட வரம்பில் பாதுகாக்கப்பட்ட பூங்கா ஆனைமலை புலிகள் காப்பகம் உள்ளது.
# ரார்செசுடெசு தியூர்கவுபி

## வாழ்க்கை சுழற்சி

*ரார்செசுடெசு* பேரினத்தில் உள்ள மற்ற தவளைகளைப் போலவே, இந்தத் தவளையும் தலைப்பிரட்டை நிலை இல்லாமல் நேரடி வளர்ச்சியின் மூலம் இனப்பெருக்கம் செய்கிறது.
# ரார்செசுடெசு தியூர்கவுபி

## அச்சுறுத்தல்கள்

பூச்சிக்கொல்லிகள் மற்றும் காலநிலை மாற்றம் ஆகியவை இந்த தவளைக்கு அச்சுறுத்தலாக உள்ளது.  
*பட்ராசோகைதிரியம் டெண்ட்ரோபேடிசு* என்ற பூஞ்சை இந்தத் தவளையைப் பாதிக்கின்றது. இந்தப் பூஞ்சை கைட்ரிடியோமைகோசிசு எனும் பூஞ்சை நோயினை ஏற்படுத்துகிறது.
# ரார்செசுடெசு தியூர்கவுபி

## அசல் விளக்கம்

-
# ரார்செசுடெசு தியூர்கவுபி

## மேலும் பார்க்கவும்

- கடலாறு புதர் தவளை
# மெத்தில் அசிட்டோ அசிட்டேட்டு

**மெத்தில் அசிட்டோ அசிட்டேட்டு** (*Methyl acetoacetate*) என்பது C<sub>5</sub>H<sub>8</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டோ அசிட்டிக் அமிலத்தினுடைய மெத்தில் எசுத்தர் என்று இச்சேர்மம் வகைப்படுத்தப்படுகிறது. இது ஒரு நிறமற்ற திரவமாகும். பல்வேறு வகையான சேர்மங்களின் உற்பத்தியில் ஒரு வேதியியல் இடைநிலையாக பரவலாகப் மெத்தில் அசிட்டோ அசிட்டேட்டு பயன்படுத்தப்படுகிறது. இச்சேர்மத்தின் பல பண்புகள் பொதுவாகக் காணப்படும் எத்தில் அசிட்டோ அசிட்டேட்டு சேர்மத்தின் பண்புகளை ஒத்திருக்கும்.
# மெத்தில் அசிட்டோ அசிட்டேட்டு

## தயாரிப்பு

இருகீட்டீனுடன் மெத்தனாலைச் சேர்த்து வினை புரியச் செய்து பெரிய அளவில், மெத்தில் அசிட்டோ அசிடேட்டு தொழில்துறையில் உற்பத்தி செய்யப்படுகிறது.
# மெத்தில் அசிட்டோ அசிட்டேட்டு

## பாதுகாப்பு

மெத்தில் அசிட்டோ அசிட்டேட்டு விலங்குகளுக்கு குறைந்த நச்சுத்தன்மையைக் கொடுக்கும். இது எளிதாக மக்கும் தன்மை கொண்டது என்பதால் சுற்றுச்சூழலுக்கு அபாயமில்லை.
# ரார்செசுடெசு ஜெயராமி

## தோற்றம்

*ரார்செசுடெசு* பேரினத்தைச் சேர்ந்த இந்தச் சிற்றினத்தின் உயிரிகள், பச்சை நிறத்திலிருந்து கரும் பச்சை, புள்ளிகள் மற்றும் சில சமயங்களில் மஞ்சள் நிற மாறுபாடுகள் வரையிலான புறத்தோற்றங்களில் காணப்படும். *ரார்செசுடெசு* பேரினத்தைச் சேர்ந்த தவளைகள், தலைப்பிரட்டை வளர்ச்சி நிலை இல்லாத நேரடி-உருமாற்றத்தினைக் கொண்டுள்ளது.
# ரார்செசுடெசு ஜெயராமி

## வாழிடம்

ஜெயராம் புதர் தவளை மனிதக் குடியிருப்புகளுக்கு இடையே காணப்படும் சிறிய காடு மற்றும் சோலைக்காடுகள் பகுதிகளில் வசிக்கின்றன. இவை தேயிலைத் தோட்டங்களிலும் காணப்படுகின்றன.
# ரார்செசுடெசு ஜெயராமி

## அச்சுறுத்தல்கள்

அறிவியலாளர்கள் இந்தத் தவளை இதன் சிறிய, வாழிடத் துண்டாக்கம் காரணமாக வாழிட வரம்பில் அழிந்து வரும் நிலையில் உள்ளது என வகைப்படுத்துகின்றனர். இதன் வாழிடம் மரம் வெட்டுதல் மற்றும் விவசாயத்துடன் தொடர்புடைய காடழிப்புக்கு உட்பட்டது. மேற்குத் தொடர்ச்சி மலையில் உள்ள தவளைகளின் வாழிடத்தின் பகுதிகளில் ஆண்டுதோறும் புனித யாத்திரை நடைபெறுகிறது. இதில் கலந்துகொள்பவர்கள் புல்வெளிகளில் தீ மூட்டி இந்தத் தவளையைத் தொந்தரவு செய்கின்றனர்.  
விஞ்ஞானிகள் காலநிலை மாற்றத்தை இந்த இனத்திற்கு அச்சுறுத்தல் என்றும் குறிப்பிடுகின்றனர். இவை அதிக உயரத்தில் வசிப்பதால், இவற்றின் வரம்பு வெப்பமடையும் பட்சத்தில் வடக்கு நோக்கி நகர முடியாத நிலையில் உள்ளன.  
பாரம்பரிய மருத்துவத்தில் குழந்தைகளின் இருமல், பேசமுடியாமை, நடக்க இயலாமை போன்றவற்றுக்கு இந்தத் தவளை எப்போதாவது பயன்படுத்தப்படுகிறது.  
*ரார்செசுடெசு* பேரினத்தில் உள்ள மற்ற தவளைகளில் *பேட்ராசோகைதிரியம் டெண்ட்ரொபேடிடிசு* பூஞ்சை பாதிப்பு ஏற்படுத்துவது போன்று இந்தத் தவளையிலும் கைட்ரிடியோமைகோசிசு நோயினை ஏற்படுத்துகிறது.
# தோங்க் சவாய் மாதோபூர் மக்களவைத் தொகுதி

**தோங்க் சவாய் மாதோபூர் மக்களவைத் தொகுதி** (*Tonk–Sawai Madhopur Lok Sabha constituency*) என்பது மேற்கு இந்தியாவில் உள்ள இராசத்தான் மாநிலத்தில் உள்ள 25 மக்களவை ( நாடாளுமன்ற) தொகுதிகளில் ஒன்றாகும். 2008ஆம் ஆண்டு நாடாளுமன்றத் தொகுதிகள் வரைமுறை நிர்ணயம் செய்யப்பட்டதன் ஒரு பகுதியாக இந்தத் தொகுதி உருவாக்கப்பட்டது.
# தோங்க் சவாய் மாதோபூர் மக்களவைத் தொகுதி

## சட்டசபைத் தொகுதிகள்

தற்போது, தோங்க் சவாய் மாதோபூர் மக்களவைத் தொகுதி எட்டுச் சட்டமன்றத் தொகுதிகளைக் கொண்டுள்ளன. இவை:
| 90 | கங்காபூர் | சவாய் மாதோபூர் | ராம்கேஷ் மீனா | இதேகா | இதேகா |
| --- | --- | --- | --- | --- | --- |
| 91 | பாமன்வாசு (ப.கு.) | இந்திரா மீனா | இதேகா | இதேகா |  |
| 92 | சவாய் மாதோபூர் | கிரோடி லால் மீனா | பாஜக | இதேகா |  |
| 93 | கந்தர் (ப.இ.) | ஜிதேந்திர குமார் கோத்வால் | பாஜக | இதேகா |  |
| 94 | மால்புரா | டோங் | கன்ஹையா லால் சௌத்ரி | பாஜக | பாஜக |
| 95 | நிவாய் (ப.இ.) | ராம் சகாய் வர்மா | பாஜக | பாஜக |  |
| 96 | Tonk | சச்சின் பைலட் | இதேகா | இதேகா |  |
| 97 | தியோலி-யுனியாரா | ஹரிஷ் மீனா | இதேகா | இதேகா | } |
2008ஆம் ஆண்டு சட்டப் பேரவைத் தொகுதிகளின் எல்லை நிர்ணயத்தை அமல்படுத்தியதன் ஒரு பகுதியாக தியோலி உனியாரா சட்டமன்றத் தொகுதி உருவாக்கப்பட்டது. கங்காபூர் நகரம், பாமன்வாசு, சவாய் மாதோபூர் மற்றும் கந்தர் சட்டமன்றத் தொகுதிகள் முன்பு சவாய் மாதோபூர் தொகுதியிலிருந்தன. மல்புரா, நிவாய் மற்றும் தோங்க் சட்டமன்றப் பகுதிகள் முன்பு தோங்க் தொகுதியிலிருந்தன.
# தோங்க் சவாய் மாதோபூர் மக்களவைத் தொகுதி

## பாராளுமன்ற உறுப்பினர்கள்

| 2004
2009 | நமோ நரேன் மீனா | இந்திய தேசிய காங்கிரசு |  |
| --- | --- | --- | --- |
| 2014 | சுக்பீர் சிங் ஜௌனபூரியா | பாரதிய ஜனதா கட்சி |  |
| 2019 |  |  |  |
| 2024 | ஹரிஷ் சந்திர மீனா | இந்திய தேசிய காங்கிரசு | } |
# தோங்க் சவாய் மாதோபூர் மக்களவைத் தொகுதி

## மேலும் பார்க்கவும்

- டோங்க் மாவட்டம்
- சவாய் மாதோபூர் மாவட்டம்
- மக்களவைத் தொகுதிகளின் பட்டியல்
# காவியா பக்கிரிசாமி

**காவியா பக்கிரிசாமி** (*Kaviya Pakkirisamy*:பிறப்பு 23 டிசம்பர் 2002) தமிழ்நாட்டைச் சேர்ந்த ஒரு இந்திய தொழில்முறை கால்பந்து வீரர் ஆவார். இவர் இந்திய மகளிர் லீக் மற்றும் இந்திய மகளிர் தேசிய கால்பந்து அணி ஆகிய போட்டிகளில் சேது அணிக்காக நடுக்கள வீரராக விளையாடுகிறார். இவர் கிக்ஸ்டார்ட் கல்பந்து அணிக்காகவும் விளையாடியுள்ளார்.
# காவியா பக்கிரிசாமி

## தொழில் வாழ்க்கை

2022 ஆம் ஆண்டில், கவியா கிக்ஸ்டார்ட் அணிக்காக விளையாடினார். கர்நாடக மகளிர் லீக் போட்டிகளில் 22 கோல்களை அடித்து அதிக கோல்களை அடித்தாவரானார். இவர் கிக்ஸ்டார்ட் அணிக்காக இந்திய மகளிர் லீக்கில் விளையாடினார். 2023 இல், இவர் இந்திய மகளிர் லீக்கில் கிக்ஸ்டார்ட் எஃப்சி அணிக்காக விளையாடினார். காவியா தனது பன்னாடு மகளிர் கால்பந்து போட்டியில் தனது முதல் ஹாட்ரிக்கை அடித்தார். மேலும் சர்ச்சில் பிரதர்ஸ் அணிக்கு எதிரான வழக்கமான போட்டியில் ஆட்ட நாயகி விருதைப் பெற்றார். இவர் 2022-23 மூத்தோர் மகளிர் தேசிய கால்பந்து போட்டியில் தமிழ்நாட்டைப் பிரதிநிதித்துவப்படுத்தினார்.
# பிந்தாங்கூர்

**பிந்தாங்கூர்** (மலாய்; Bandar Bintangor; ஆங்கிலம்: *Bintangor Town*, சீனம்: 民丹莪), மலேசியா, சரவாக், சரிக்கே பிரிவு, மெராடோங் மாவட்டத்தின் தலைநகரம் ஆகும். இந்த நகரம் ராஜாங் ஆற்றங்கரையில் அமைந்துள்ளது.  
1970 - 1990-களில், சரிக்கே நகரம், சிபு நகரம்; ஆகிய இரு நகரங்களையும் இணைக்கும் விரைவு படகுச் சேவையின் மையமாக பிந்தாங்கூர் நகரம் விளங்கியது.  
1900-களின் பிற்பகுதியில், அந்த இரு நகரங்களுக்கும் இடையிலான சாலை இணைப்புகள் மிக முக்கியமான போக்குவரத்து முறையாக மாறின. அதன் விளைவாக பிந்தாங்கூர் நகரத்தின் நீர்வழிப் பாதையும் மூடப்பட்டது. பிந்தாங்கூர் நகரத்திற்கு மிக அருகிலுள்ள நகரம் சிபு நகரம் ஆகும். இது போர்னியோ நெடுஞ்சாலை *(Pan-Borneo Highway)* வழியாக 45 நிமிடப் பயண நேரத்தில் உள்ளது.
# பிந்தாங்கூர்

## வரலாறு

முன்பு இந்த நகரம் பினாத்தாங் நகரம் என்று அழைக்கப்பட்டது. கி.பி 150-இல் எழுதப்பட்ட தொலெமி எனும் புவியியலாளர் எழுதிய நூலில், போர்னியோவின் வடமேற்கு முனையில் உள்ள ஓர் இடம் தெரியோட்ஸ் என விவரிக்கப்பட்டு உள்ளது. அது கிரேக்க மொழியில் விலங்கு என்று பொருள்படும். இது சமசுகிருதச் சொல்லான "திரியாக்ஜா" எனும் சொல்லுடன் தொடர்புடையது.  
தற்போது ராஜாங் ஆற்றின் முகப்பில் உள்ள ஒரு நகரத்திற்கும் பினாத்தாங் எனும் பெயர் உள்ளது. மலாய் மொழியில் பினாத்தாங் என்றால் விலங்கு என்று பொருள்படும். அந்தச் சொல் தரம் தாழ்ந்த சொல்லாகக் கருதப் பட்டதால் அதை மாற்றுவதற்கு பொதுமக்கள் முயற்சி செய்தார்கள்.
# பிந்தாங்கூர்

## வரலாறு

### பினாத்தாங்

பினாத்தாங் எனும் சொல் பிந்தாங் என்று மாற்றப்பட்டது. மலாய் மொழியில் பிந்தாங் என்றால் விண்மீன் என்று பொருள்படும். சில ஆண்டுகளுக்குப் பிறகு, உள்ளூர் அதிகாரிகள் இடப் பெயரை அவ்வளவு எளிதில் மாற்றக்கூடாது என்று முடிவு செய்தனர்; அவர்கள் பெயரை மீண்டும் பினாத்தாங் என்று மாற்றினர். பிந்தாங்கூர் மரத்திலிருந்து *(Calophyllum lanigerum)* பிரித்தெடுக்கப்பட்ட 'கலனோலைடு ஏ' *(Calanolide A)* எனும் திரவம், எச்ஐவி தொற்றுக்குச் சிகிச்சை அளிப்பதற்கான மூலிகை மருந்தாகப் பயன்படுத்தப்படுகிறது.
# பிந்தாங்கூர்

## மெராடோங் மாவட்டம்

மெராடோங் மாவட்டம் (*Meradong District*) என்பது மலேசியா, சரவாக் மாநிலத்தில்; சரிக்கே பிரிவில் உள்ள ஒரு மாவட்டமாகும். மெரடோங் மாவட்டம் 719 சதுர கிமீ பரப்பளவைக் கொண்டுள்ளது. இந்த மாவட்டம் சரவாக் மாநிலத்தின் மிகச்சிறிய மாவட்டமாக அறியப்படுகிறது. இது சரிக்கே மாவட்டத்திற்கு அருகில் அமைந்துள்ளது.  
சனவரி 24, 1984 அன்று, இந்த மாவட்டத்தின் பெயர் **மெராடோங் மாவட்டம்** என மாற்றப்பட்டது. 13 பிப்ரவரி 1984 தேதியிட்ட சரவாக் அரசாங்க அரசிதழ் பகுதி II, தொகுதி:XXXIX, எண்.4 *(Sarawak Government Gazette Part II, Vol:XXXIX, No.4)* வழியாக மாவட்டத்தின் பெயர் மாற்றம் அரசிதழில் வெளியிடப்பட்டது.
# பிந்தாங்கூர்

## காலநிலை

பிந்தாங்கூர் ஒரு வெப்பமண்டல மழைக்காடுகளின் காலநிலையைக் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.
# திபன்விதா ராய்

**திபன்விதா ராய்** (*Dipanwita Roy*) எழுத்தாளரும் மற்றும் பத்திரிகையாளரும் ஆவார். ஜாதவ்பூர் பல்கலைக்கழகத்தில் ஒப்பீட்டு இலக்கியத்தில் தனது படிப்பை முடித்த இவர் எப்போதும் குழந்தைகள் இலக்கியத்தில் அதிக ஆர்வம் கொண்டிருந்தார்.  
திபன்விதா ராய் தனது * மகிதாதூர் ஆன்டிடோட்* என்ற புதினத்திற்காக 2024 ஆம் ஆண்டில் சாகித்ய அகாடமியால் *பால சாகித்ய புரஸ்கார்* விருது வழங்கி கௌரவிக்கப்பட்டார்.
# திபன்விதா ராய்

## படைப்புகள்.

திபன்விதா ராய் முதன்மையாக குழந்தைகள் எழுத்தாளர் ஆவார். *கோபேசோனகேர் குப்டோச்சோர்*, *ஜோலெர் டோலாய் அடங்கா* மற்றும் *மகிதாதுர் ஆன்டிடோட்* ஆகியவை இவரது வெளியிடப்பட்ட இலக்கியப் படைப்புகள் ஆகும்.
# கோவிலடி, தஞ்சாவூர்

**கோவிலடி** என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்தில் அமைந்துள்ள ஒரு புறநகர்ப் பகுதியாகும்.
# கோவிலடி, தஞ்சாவூர்

## அமைவிடம்

கடல் மட்டத்திலிருந்து சுமார் 81.79 மீ. உயரத்தில், என்ற புவியியல் ஆள்கூறுகள் கொண்டு, அன்பில் என்ற ஊரிலிருந்து சுமார் நான்கு கி. மீ. தூரத்தில் கோவிலடி புறநகர்ப் பகுதி அமைந்துள்ளது.
# கோவிலடி, தஞ்சாவூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில் , கோவிலடி கிராமத்தின் மொத்த மக்கள்தொகை 3,700 ஆகும். இதில் 1,829 பேர் ஆண்கள் மற்றும் 1,871 பேர் பெண்கள் ஆவர்.
# கோவிலடி, தஞ்சாவூர்

## சமயம்

### இந்துக் கோயில்கள்

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வரும் 108 திவ்ய தேசங்களில் ஒன்றான அப்பால ரெங்கநாதர் கோயில் என்ற பெருமாள் கோயில் மற்றும் முக்கிய சிவன் கோயில்களில் ஒன்றான திவ்யஞானேசுவரர் கோயில் ஆகியவை கோவிலடி ஊரில் அமைந்துள்ளன.
# தலாத்

**தலாத்** (மலாய்; *Bandar Dalat;* ஆங்கிலம்: *Dalat Town*, சீனம்: 大叻镇), மலேசியா, சரவாக், முக்கா பிரிவு, தலாத் மாவட்டத்தின் தலைநகரம் ஆகும். இந்த நகரம் ஓயா ஆற்றங்கரையில் *(Oya River)* அமைந்துள்ளது.  
இந்த நகரம் தலாத் மாவட்டத்தின் நிர்வாக மையமாகச் செயல்படுகிறது.
# தலாத்

## வரலாறு

தலாத் மாவட்டத்தின் சுருக்கமான வரலாறு:
- 2 ஏப்ரல் 1974 - தலாத் நகரத்தை நிர்வாக மையமாகக் கொண்டு, தலாத் ஒரு மாவட்டமாக அறிவிக்கப்பட்டது. இந்த மாவட்டம் சிபு பிரிவின் கீழ் இருந்தது; மற்றும் ஓயா *(Oya),* பெரும் தலாத் *(Dalat Proper),* நங்கா பாவோ *(Nanga Baoh),* நங்கா தமின் *(Nanga Tamin),* இசுதாபாங் *(Stapang),* இசுகிம் செகுவா *(Skim Sekuau)* மற்றும் நங்கா பாக்கோ *(Nanga Pakoh)* ஆகிய இடங்களை உள்ளடக்கி இருந்தது. மாவட்டத்தில் 4 சிறிய நகரங்கள், 23 கிராமங்கள் மற்றும் 115 நீள வீடுகள் இருந்தன.  
- 1 மார்ச் 2002 - முக்கா பகுதி முக்கா பிரிவு என தரம் உயர்த்தப்பட்டது; மாவட்டத்தில் 3 சிறிய நகரங்கள், 23 கிராமங்கள் மற்றும் 22 நீள வீடுகள் இருந்தன.
# தலாத்

## பொருளாதாரம்

தலாத் நகரத்தின் முக்கிய வேளாண் விளைபொருள் சவ்வரிசி மாவு ஆகும். தலாத் மாவட்டத்தில் 28,765 எக்டர் வேளாண் நிலம் சவ்வரிசி உற்பத்திக்குப் பயன்படுத்தப்படுகிறது. மாவட்டத்தில் உள்ள 4 சவ்வரிசி மாவு தொழிற்சாலைகள் நாள் ஒன்றுக்கு 75 டன் சவ்வரிசி மாவை உற்பத்தி செய்யும் திறன் கொண்டவை.
# தலாத்

## மொழிகள்

தலாத் நகரத்தின் மக்களில் பெரும்பான்மையோர் மெலனாவு மொழியைப் பயன்படுத்துகின்றனர். மலாய் மொழி, சரவாக் மலாய் மொழி, இபான் மொழி, மாண்டரின் மொழி, ஹொக்கியன் மொழி மற்றும் ஆங்கிலம் போன்ற பிற மொழிகளும் பரவலாகப் பேசப்படுகின்றன.
# தலாத்

## காலநிலை

தலாத் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.
# உலக தங்கக் குழு

**உலக தங்கக் குழு** (*World Gold Council*), தங்க தொழில்துறைக்கான பன்னாட்டு வர்த்தக சங்கமாகும் . இது இலண்டனை தலைமையிடமாகக் கொண்டு இந்தியா , சீனா , சிங்கப்பூர் , ஐக்கிய அரபு அமீரகம் மற்றும் அமெரிக்காவில் அலுவலகங்களைக் கொண்டுள்ளது.இந்த அமைப்பின் உறுப்பினர்கள் உலகம் முழுவதும் தங்கச் சுரங்க நிறுவனங்களைக் கொண்டுள்ளனர்..சந்தை மேம்பாட்டின் மூலம் தங்கத்திற்கான தேவையைத் தூண்டுவதும், நிலை நிறுத்துவதும் இதன் நோக்கமாகும் .  
உலக தங்க கவுன்சில் 1987ஆம் ஆண்டு தென்னாப்பிரிக்கா நிறுவனமான இண்டர்கோல்டுடன் ஒன்றிணைந்து அதன் பன்னாட்டு அலுவலகங்களை கொண்டுள்ளது. அதே நேரத்தில் தென்னாப்பிரிக்காவின் நிறவெறிக்கு எதிராக பல நாடுகளில் தென்னாப்பிரிக்காவிலிருந்து தங்கம் இறக்குமதி தடைசெய்யப்பட்டது.  
இது தங்கத்திற்கான ஆய்வுக் கட்டுரைகளை வெளியிடுதல், தங்கப் பத்திரங்கள் வெளியிடுதல், இந்தியா மற்றும் சீனாவில் தங்கக் குவிப்புத் திட்டங்கள் நடைமுறைப்படுத்தல், மற்றும் அதன் நிறுவன செயல்பாட்டை ஊக்குவிக்கும் ஆவணங்களையும் வெளியிடும் பணி மேற்கொள்கிறது.
# விட்ருவியன் மனிதன்

**விட்ருவியன் மனிதன்** (*Vitruvian Man*) என்பது உலகப் புகழ் பெற்ற ஓவியர் லியொனார்டோ டா வின்சியின் ஓவியங்களில் ஒன்றாகும். இதற்கு உரோமானிய கட்டிடக் கலைஞர் மார்கஸ் என்பவர் *விட்ருவியன் மேன்* எனப்பெயரிட்டார்.லியொனார்டோ டா வின்சியின் இப்படைப்பு மனித உடற்கூறியல் விகிதாச்சாரத்தை சித்தரிப்பதற்காக மிகவும் பிரபலமானது. இது தற்போது இத்தாலி நாட்டின் வெனிஸ் நகரத்தின் அகாதமியா கலைக்கூடத்தில் உள்ளது.  
விட்ருவியன் மனிதனின் கைகள் மற்றும் கால்கள் ஒரு சதுரம் மற்றும் வட்டம் ஆகிய இரண்டின் சுற்றளவைத் தொடும் வகையில், நிர்வாண ஆண் உருவத்தை இது சித்தரிக்கிறது.
# விட்ருவியன் மனிதன்

## விளக்கம்

விட்ருவியன் மனித ஓவியத்தின் வரைபடம், ஒரு நிர்வாண மனிதன் தனது கைகளையும் கால்களையும் ஒரு சரியான சதுரம் மற்றும் வட்டத்தில் விரித்து நிற்கிறான். இது மனித உடலின் கட்டமைப்பின் பரிமாணங்களை வெளிச்சம் போட்டுக் காட்டுகிறது.
- ஒரு மனிதனின் நீட்டப்பட்ட கைகளின் நீளம் (இடமிருந்து வலமாக) அவனது உயரத்திற்கு சமம்.
- தலையின் உச்சியிலிருந்து கன்னம் வரையிலான நீளம் மொத்த உயரத்தில் எட்டில் ஒரு பங்குக்கு சமம்.
- மார்பின் உச்சியில் இருந்து தலையின் மேல் பகுதி மொத்த உயரத்தில் ஆறில் ஒரு பங்குக்கு சமம்.
- மார்பின் உச்சியில் இருந்து முடி வரை மொத்த உயரத்தில் ஏழில் ஒரு பங்குக்கு சமம்.
- தோள்பட்டை அகலம் மொத்த உயரத்தின் கால் பகுதிக்கு சமமாக இருக்க வேண்டும்.
- மார்பிலிருந்து தலையின் மேல் பகுதி மொத்த உயரத்தின் கால் பகுதிக்கு சமம்.
- முழங்கையிலிருந்து விரல் நுனி வரை உள்ள தூரம் மொத்த உயரத்தின் கால் பகுதிக்கு சமம்.
- தோள்பட்டை முதல் முழங்கை வரை உள்ள தூரம் மொத்த உயரத்தில் எட்டில் ஒரு பங்குக்கு சமம்.
- உள்ளங்கையின் நீளம் மொத்த உயரத்தில் பத்தில் ஒரு பங்கிற்கு சமம்.
- ஒரு நபரின் ஆண்குறி அவரது உயரத்தில் சரியாக பாதி அமைந்துள்ளது.
- ஒருவருடைய பாதத்தின் நீளம் ஒருவருடைய உயரத்தில் ஏழில் ஒரு பங்கிற்கு சமம்.
- ஒரு நபரின் பாதத்தின் அடிப்பகுதியிலிருந்து முழங்காலின் அடிப்பகுதி வரையிலான நீளம் அவரது மொத்த உயரத்தில் நான்கில் ஒரு பங்காகும்.
- ஒரு நபரின் முழங்காலுக்குக் கீழே இருந்து ஆண்குறி வரையிலான நீளம் அவரது மொத்த உயரத்தில் நான்கில் ஒரு பங்காகும்.
# விட்ருவியன் மனிதன்

## இதனையும் காண்க

- மோனா லிசா
- சீடர்களுடன் இயேசுவின் இறுதி இராவுணவு
# பதுமனார்

**பதுமனார்** என்னும் பெயரைத் தாங்கிய புலவர்கள், மன்னர் என்று பலர் வாழ்ந்தனர். அவர்களைப் பற்றிய செய்திகள் உள்ள பக்கங்களுக்கு வழிநடத்துவதே இந்தத் தொகுப்புக் கட்டுரை:  
- பதுமனார், சங்க காலப் புலவர்களில் ஒருவர்.
- பதுமன், என்பவன் வேளிர்குடி அரசன்
- பதுமனார் என்பவர் உரைநூல் ஆசிரியரகளில் ஒருவர்
# மூ டெங் (குள்ள நீர்யானை)

**மூ டெங்** (*Moo Deng*) ( என்பது குள்ள பெண் நீர்யானை ஆகும். இது தாய்லாந்து நாட்டின் திறந்தவெளி விலங்குக் காட்சிசாலையில் உள்ளது.இங்குள்ள ஒரு குள்ள பெண் நீர்யானை 10 சூலை 2024 அன்று மூ டெங் எனும் குட்டியை ஈன்றது.*மூ டெங்* தாய்லாந்து நாட்டில் புகழ்பெற்ற குள்ள பெண் நீர்யானை குட்டி ஆகும்.
# மூ டெங் (குள்ள நீர்யானை)

## பின்னணி

டானி மற்றும் ஜெனா குள்ள நீர்யானை பெற்றோர்களுக்கு 10 சூலை 2024 அன்று *மூ டெங்* எனும் குள்ள பெண் நீர்யானை குட்டி ஈன்றது. மூ டெங்கிற்கு எற்கனவே நாடெத் மற்றும் மூ துன் என இரண்டு உடன்பிறப்புகள் உள்ளனர். தாய்லாந்து மக்கள் மூ டெங்கிற்கு துள்ளு பன்றி என செல்லப் பெயரிட்டு அழைக்கின்றனர்.
# 2024 ஈரான்-இஸ்ரேல் மோதல்

### இஸ்ரேல்-ஹமாஸ் போரின் போது முந்தைய பதட்டங்கள்

7 அக்டோபர் 2023 அன்று ஈரானால் பகுதியளவு நிதி ஆதரவுடன் தொடங்கப்பட்ட பாலஸ்தீனிய போர்க்குழுவான ஹமாஸ் நடத்திய தாக்குதலில் இஸ்ரேலில் கிட்டத்தட்ட 1,200 இஸ்ரேலியர்கள் கொல்லப்பட்டனர். இவர்களில் பெரும்பாலோனோர் பொதுமக்கள் ஆவர். இத்தாக்குதலின் விளைவாக இஸ்ரேல்-ஹமாஸ் போர் மூண்டது. இதன் தொடர்ச்சியாக ஈரானிய மறைமுக ஆதரவுப் படையான லெபனானின் ஹிஸ்புல்லா அமைப்புடன் பூசல் உண்டானது. அக்தோபர் 2023 தாக்குதலுக்குப் பதிலடியாக சிரியாவில் உள்ள ஈரானிய மற்றும் மறைமுக ஆதரவு துருப்புக்களை இஸ்ரேல் அடிக்கடி குறிவைத்து தாக்கத் தொடங்கியது. அடுத்தடுத்த மாதங்களில் பிராந்திய போர் குறித்த அச்சம் வளரத் தொடங்கியது.  
திசம்பர் 25 அன்று, இஸ்ரேல்-ஹமாஸ் போருக்கு மத்தியில் டமாஸ்கசுக்கு தெற்கே 6 கி. மீ (3.72 மைல்) தொலைவில் உள்ள சையிதா ஜைனாபில் உள்ள இல்லத்தில் இஸ்ரேலிய வான்வழித் தாக்குதலில் ஈரானிய தளபதியான ராசி மவுசாவி கொல்லப்பட்டார். 2020 அமெரிக்க இலக்கு வைக்கப்பட்ட வான்வெளித் தாக்குதலில் கொல்லப்பட்ட ஈரானிய இராணுவ தளபதி காசிம் சுலைமானி, 2024 இல் இஸ்ரேலிய தாக்குதலில் படுகொலை செய்யப்பட்ட முகமது ரெசா ஜாஹெடி மரணத்திற்கு பின்னர் இசுரேலால் கொல்லப்பட்ட ஈரானின் மிக மூத்த இராணுவ அதிகாரி மவுசாவி ஆவார். இவரது படுகொலை இப்பிராந்தியத்தில் மேலும் பதட்டத்தை அதிகரித்தன.  
ஜனவரி 20,2024 அன்று,ஈரானிய தளபதி சதக் ஒமிட்ஸாதேவுடன் நான்கு ஈரானிய அதிகாரிகளான அலி அகசாதே, சயீத் கரிமி, ஹொசைன் மொஹம்மதி, மற்றும் முகமது அமீன் சமாதி ஆகியோர் டமாஸ்கசின் மெஸ்சே மாவட்டத்தில் உள்ள ஒரு கட்டிடத்தில் நடந்த கூட்டத்தின் போது கொல்லப்பட்டனர். இஸ்ரேலிய வான்வழித் தாக்குதல்களில் ஒரு கட்டிடம் முற்றிலுமாக அழிந்ததாகவும் இதனால் குறைந்தது 10 இராணுவ வீரர்கள் கொல்லப்பட்டதாகவும் மனித உரிமைகளுக்கான சிரிய கண்காணிப்பகம் தெரிவித்தது.
# 2024 ஈரான்-இஸ்ரேல் மோதல்

## காலக்கோடு

ஏப்ரல் 1 அன்று, சிரியாவின் டமாஸ்கசில் உள்ள ஈரானிய தூதரகத்தின் மீது இஸ்ரேல் குண்டு வீசியது. இந்தத் தாக்குதலில் பல ஈரானிய அதிகாரிகள் மற்றும் அதன் மறைமுக ஆதரவுப் போராளிகள் உட்பட 16 பேர் கொல்லப்பட்டனர். குறிப்பாக, குட்ஸ் படை தளபதியான முகமது ரெசா ஜாஹிடி இந்த வான்வழித் தாக்குதலில் கொல்லப்பட்டார். கட்டிடத்தில் இருந்த ஈரானிய அதிகாரிகள் தாக்குதல் நடந்த நேரத்தில் பாலஸ்தீனிய போராளித் தலைவர்களை சந்தித்ததாகக் கூறப்படுகிறது.  
இத்தாக்குதலுக்கு பதிலடி நிச்சயம் இருக்கும் என ஈரான் சபதம் செய்தது, ஈரான் இஸ்ரேலை நேரடியாகத் தாக்கும் என்று மேற்கத்திய நாடுகள் சந்தேகித்தன. தாக்குதலுக்கு முந்தைய நாட்களில் இஸ்ரேல் ஈரானின் தாக்குதல்களை எதிர்கொள்ள தயாரானது. தனது தூதரகங்களை காலி செய்ததுடன் வான்வழி குண்டுவெடிப்பு நடத்தப்பட்டால் சமிக்ஞைகள் கிடைக்காதபடி தனது புவியிடங்காட்டி (ஜி.பி.எஸ்) சேவைகளையும் முடக்கி வைத்தது. . இஸ்ரேலை பாதுகாக்க பிரான்ஸ் தனது கடற்படையை நிறுத்தியது. சவுதி அரேபியாவும் ஐக்கிய அரபு எமிரேட்ஸும் இஸ்ரேலுக்கு தாக்குதல் குறித்த உளவுத்தகவல்களை வழங்கின.
# 2024 ஈரான்-இஸ்ரேல் மோதல்

## காலக்கோடு

#### எம்எஸ்சி ஏரிஸ் கப்பல் பறிமுதல் நிகழ்வு (13 ஏப்ரல்)

13 ஏப்ரல் 2024 அன்று, இசுலாமிய புரட்சிப்படையின் கடற்படை, போர்த்துகீசிய நாட்டு பதிவு செய்யப்பட்ட மற்றும் அந்நாட்டின் மதீரா சுயாட்சிப் பிரதேசத்தின் கொடியிடப்பட்ட கொள்கலன் கப்பலான *எம்எஸ்சி ஏரீஸை* ஹார்முஸ் ஜலசந்தியில் பறிமுதல் செய்தது. அங்கு ஈரானிய கமாண்டோக்கள் ஐக்கிய அரபு அமீரக கடற்கரையில் சர்வதேச கடல்பரப்பில் நிறுத்தப்பட்டிருந்த கப்பலில் உலங்கூர்தி வழியாக இறங்கினர். பின்னர் "கடல்சார் சட்டத்தை மீறியதாக" கூறி ஈரானிய பிராந்தியத்திற்கு கொண்டு செல்லப்பட்டனர். கைப்பற்றப்பட்ட கப்பல் எம்எஸ்சி கடல்சார் நிறுவனத்திற்கு கார்டல் ஷிப்பிங்கால் குத்தகைக்கு விடப்பட்டுள்ளது. இதன் முதன்மை நிறுவனம் இஸ்ரேலைச் சேர்ததாகும். இந்த சம்பவத்தைத் தொடர்ந்து, இசுலாமிய புரட்சிப் படைக்கு தடை விதிக்க ஐரோப்பிய ஒன்றியத்துக்கு இஸ்ரேல் கோரிக்கை விடுத்தது.
# 2024 ஈரான்-இஸ்ரேல் மோதல்

## காலக்கோடு

#### இஸ்ரேல் மீது ஈரானிய தாக்குதல்கள் (ஏப்ரல் 13-14)

ஏப்ரல் 13 அன்று, ஹிஸ்புல்லா வடக்கு இஸ்ரேலை சுமார் 40 ராக்கெட்டுகளால் தாக்கியது. இதற்கு பதிலடியாக லெபனானில் உள்ள ஹெஸ்பொல்லா ஆயுத தயாரிப்பு தளத்தில் குண்டுவீசி இஸ்ரேல் தாக்குதல் நடத்தியது. மோதலின் போது தாக்குதல் குறிப்பிடத்தக்கது என்று அல் ஜசீரா கூறியது, மற்றும் *போர் ஆய்வுக்கான நிறுவனம்* ஈரானுடன் ஒருங்கிணைக்கப்பட்ட தாக்குதல்களை பரிந்துரைத்தது.  
பின்னர், ஈரானும் அதன் பிரதிநிதிகளும் சுமார் 300 ட்ரோன்கள் மற்றும் பல பாலிஸ்டிக் ஏவுகணைகள் மூலம் இஸ்ரேலைத் தாக்கினர் . ஈராக்கில் ஹூதிகள், இஸ்லாமிய எதிர்ப்பு, பத்ர் அமைப்பு மற்றும் ட்ரூ பிராமிஸ் கார்ப்ஸ் ஆகியவையும் ஈரானிய கட்டளையின் கீழ் இஸ்ரேல் மீது தாக்குதல்களை நடத்தியது. சில இஸ்ரேலிய இடைமறிப்புகளை சிரியா சுட்டு வீழ்த்தியது. ட்ரோன்கள் மற்றும் ஏவுகணைகள் இறுதியில் இஸ்ரேல், மேற்குக் கரை மற்றும் கோலன் ஹைட்ஸ் முழுவதும் பல்வேறு நகரங்களைத் தாக்கின. 33 பொதுமக்கள் காயமடைந்தனர்.  
இஸ்ரேலிய மற்றும் அமெரிக்க அதிகாரிகள் அன்று இரவு சூழ்நிலைகளை ஆய்வு செய்தனர். ஈரான் மீதான பதிலடி தாக்குதலில் பங்கேற்க மாட்டோம் என்று அமெரிக்கா கூறியது. இஸ்ரேல் நேரடியாகவோ அல்லது மறைமுகமாகவோ பதிலடி கொடுத்தால், அது இன்னும் கடுமையாகத் தாக்கும் என்று ஈரான் அச்சுறுத்தியது. இந்தத் தாக்குதலுக்கு பதிலடி கொடுக்க வேண்டும் என்று இஸ்ரேல் கூறியது. அந்த வாரம் ரஃபா தாக்குதலைத் தொடங்குவதற்கான திட்டங்களை இஸ்ரேல் தாமதப்படுத்தியது, இதனால் ஒரு பதிலை தீர்மானிக்க முடியும்.  
அடுத்த வாரத்தில் இசுரேலிய பதில் தாக்குதல்கள் குறித்து போருக்கான அமைச்சரவை விவாதங்களைத் தொடர்ந்தது. அமைச்சரவை இராணுவ மற்றும் இராஜதந்திர தெரிவுகளைப் பரிசீலித்தது, நிலைமையை அதிகரிப்பதற்கான சர்வதேச அழுத்தம் முடிவுகளை பாதிக்கும். ஏப்ரல் 18 அன்று, ஈரான் மீது இஸ்ரேலிய தாக்குதலுக்கு ஈடாக அமெரிக்கா ஒரு ரஃபா தாக்குதலை கிரீன்லைட் செய்யும் என்று தெரிவிக்கப்பட்டது. ஈரான் மீதான பொருளாதாரத் தடைகளை அமெரிக்காவும் ஐரோப்பிய ஒன்றியமும் கடுமையாக்கின.
# 2024 ஈரான்-இஸ்ரேல் மோதல்

## காலக்கோடு

#### இஸ்ரேலிய பதிலடித் தாக்குதல் (19 ஏப்ரல்)

ஏப்ரல் 19 2024 அன்று காலை, இஸ்ரேல் ஈரானுக்கு எதிராக பதிலடி கொடுத்தது. இசுபகான் சர்வதேச விமான நிலையம் அதன் அருகிலுள்ள மூன்று இலக்குகளை இஸ்ரேல் தாக்கியது. இதில் ஒரு இராணுவத் தளமும் அடங்கும். இலக்குகளில் ஒன்று நடான்ஸ் அணுசக்தி தளத்திற்கான வானலையுணரி (ரேடார்) ஆகும். ஈரான் தனது வான் பாதுகாப்பு அமைப்பு அனைத்து இஸ்ரேலிய ஏவுகணைகளையும் சுட்டு வீழ்த்தியதாகவும், குண்டுவெடிப்புகள் வான் பாதுகாப்பிலிருந்து வந்ததாகவும் கூறியது. ஆனால், செயற்கைக்கோள் புகைப்படங்கள் சேதமடைந்த வான் பாதுகாப்பு மின்கலம் மற்றும் ரேடார் அமைப்புக்கு சேதம் ஏற்பட்டதைக் காட்டியது. எந்தவொரு தாக்குதலுக்கும் இஸ்ரேல் கருத்து தெரிவிக்கவோ பொறுப்பேற்கவோ இல்லை. தெற்கு சிரியாவில், சிரிய தரைப்படை தளங்கள் குறிவைக்கப்பட்டன, இது பொருள் இழப்புகளுக்கு வழிவகுத்தது. ஈராக்கிலும் வெடிப்புகள் மற்றும் போர் விமானங்களின் இரைச்சல் ஒலி கேட்டன. மேலும் இஸ்ரேலிய ஏவுகணையின் பாகங்கள் மத்திய ஈராக்கில் காணப்பட்டன.  
ஈரானிய அரசு ஊடகங்கள் இஸ்ரேலிய தாக்குதலை குறைத்து மதிப்பிட்டன, மேலும் ஈரானிய அதிகாரிகள் திட்டமிட்ட பதிலடி இல்லை என்று கூறினர். நாடுகளுக்கிடையேயான தாக்குதல்கள் முடிந்துவிட்டதாக அநாமதேய ஆதாரம் சிஎன்எனிடம் கூறியது. இந்த தாக்குதலும் அதனைத் தொடர்ந்த ஈரானிய எதிர்வினையும் இரு தரப்பினரும் பதற்றத்தை குறைக்க விரும்புவதைக் காட்டுவதாக அரசியல் ஆய்வாளர்கள் கணித்தனர்.
# 2024 ஈரான்-இஸ்ரேல் மோதல்

## காலக்கோடு

### ஹனியே மற்றும் சூகரின் படுகொலைகள் (ஜூலை 31)

ஜூலை 31 அன்று, லெபனான் தலைநகர் பெய்ரூட் புறநகர்ப் பகுதியில் உள்ள காரெட்டு கிரீக்கு மீது இஸ்ரேலிய தாக்குதலில் ஹிஸ்புல்லாவின் மூத்த தளபதியான ஃபுவாட் சூகர் படுகொலை செய்யப்பட்டார். ஈரானிய இராணுவ ஆலோசகர் மிலாத் பேடி மற்றும் பொதுமக்கள் இந்த தாக்குதலில் கொல்லப்பட்டனர். ஷுகர் உத்தரவிட்டு பன்னிரண்டு குழந்தைகளைக் கொன்ற மஜ்தால் ஷாம்ஸ் தாக்குதலுக்கு பதிலடியாக இந்த தாக்குதல் நடத்தப்பட்டதாக இஸ்ரேல் கூறியது .  
அந்நாளின் பிற்பகுதியில், ஹமாஸின் அரசியல் தலைவரான இசுமாயில் அனியே, ஈரானிய தலைநகர் தெகுரானில் அவரது தனிப்பட்ட மெய்க்காப்பாளருடன் இஸ்ரேலிய தாக்குதலால் படுகொலை செய்யப்பட்டார்.
# 2024 ஈரான்-இஸ்ரேல் மோதல்

## காலக்கோடு

### ஹனியே மற்றும் சூகரின் படுகொலைகள் (ஜூலை 31)

#### அதிகரித்த பதற்றம் (ஆகத்து-செப்டம்பர்)

தாக்குதல்களுக்குப் பிறகு, ஈரானும் ஹிஸ்புல்லாவும் பதிலடி கொடுப்பதாக உறுதியளித்தன. இஸ்ரேலிய அறிக்கைகளின்படி, லெபனான், காசா, ஈராக், சிரியா மற்றும் ஏமன் உள்ளிட்ட “*தடுப்பாற்றல் அச்சு நாடுகள்*” உறுப்பினர்களால் பதிலடி தாக்குதல்கள் தொடங்கப்படலாம் என எதிர்பார்க்கப்பட்டது. அதைப்போலவே ஏப்ரல் 2024 இல் இஸ்ரேல் மீதான ஒருங்கிணைந்த தாக்குதலில் ஈடுபட்டன. அதிகரித்து வரும் போர் பதட்டங்கள் காரணமாக பல நாடுகள் தங்கள் குடிமக்களை லெபனானை விட்டு வெளியேறுமாறு எச்சரித்தன.  
மோதலை அதிகரிக்கும் முடிவு ஈரானுக்கு சிறந்த நலன்களைத் தராது என்ற செய்தியை அமெரிக்க வெளியுறவுத்துறை இராஜதந்திரிகள் மூலம் ஈரானுக்கு அனுப்பி தாக்குதலைத் தடுக்க முயற்சித்தது. மேலும் ஈரானிய ஆதரவு படைகளின் தாக்குதல்களிலிருந்து இஸ்ரேலை அமெரிக்கா பாதுகாக்கும் என்றும் ஈரானுக்கு தகவல் தெரிவித்தது .  
பாரசீக வளைகுடா உள்ள ஐக்கிய அமெரிக்க நாடுகளுக்குச் சொந்தமான 9 ஆவது கடற்படைப் பரிவின் ஒரு பகுதியாக 4,000 கடற்படையினர் மற்றும் 12 கப்பல்கள் அடங்கிய கூடுதல் படைப்பிரிவை அரேபிய பிராந்தியத்திற்கு அனுப்பப்பட்டதாகவும் 1 வது தாக்குதல் அலகின் 1 வது வான்படை குழுவிலிருந்து எப்-22 தாக்குதல் வானூர்தியை நிறுத்துவதாக அமெரிக்க இராணுவம் அறிவித்தது, மேலும் மூன்று குளவி வகை விமானம் தாங்கி கடற்படை தாக்குதல் கப்பல்கள் (*Wasp-class amphibious assault ship*) இரண்டு அழிக்கும் கப்பல்கள் [கீழ்-ஆல்பா 4] மற்றும் கிழக்கு மத்தியதரைக் கடலில் உள்ள யுஎஸ்எஸ் அதிரடிப்படை குழுவின் ஒரு பகுதியாக 26 வது கடற்படை படையெழுச்சிக் குழு. யு எஸ்எஸ் ஆபிரகாம் லிங்கன் (CVN-72) உட்பட 3 ஆவது விமானம் தாங்கி கப்பற்படைக் குழு மற்றும் குறிப்பிடப்படாத எண்ணிக்கையிலான கப்பல் மற்றும் அழிக்கும் கப்பல்கள் மற்றும் 9 ஆவது விமானம் தாங்கி வான்படை ஆகியவை பசிபிக் பெருங்கடலில் இருந்து அனுப்பப்பட்டன.
# 2024 ஈரான்-இஸ்ரேல் மோதல்

## காலக்கோடு

### ஹனியே மற்றும் சூகரின் படுகொலைகள் (ஜூலை 31)

#### இஸ்ரேல்-ஹிஸ்புல்லா போர் பதட்டங்கள் (செப்டம்பர் 17-27)

செப்டம்பர் 17 அன்று, ஹிஸ்புல்லாவால் இடம்பெயர்ந்த பொதுமக்களை வடக்கு இஸ்ரேலில் உள்ள தங்கள் வீடுகளுக்கு திருப்பி அனுப்ப இஸ்ரேல் ஒரு புதிய போர் இலக்கை ஏற்றுக்கொண்டது. அந்த நாளின் பிற்பகுதியிலும் அடுத்த நாளிலும், ஆயிரக்கணக்கான தகவல் தொடர்பு சாதனங்கள் (பேஜர்கள் மற்றும் வாக்கி-டாக்கீஸ் உட்பட) லெபனான் மற்றும் சிரியா முழுவதும் ஒரே நேரத்தில் வெடித்தன. இது இஸ்ரேலின் ஹிஸ்புல்லாவைச் சேர்ந்தவர்களை தாக்குவதை நோக்கமாகக் கொண்டது. இந்தத் தாக்குதலில் 42 பேர் கொல்லப்பட்டனர். இதற்கு பதிலடியாக, ஹிஸ்புல்லா அமைப்பு செப்டம்பர் 22 அன்று நாசரேத் உட்பட வடக்கு இஸ்ரேலிய நகரங்கள் மற்றும் அதையொட்டிய பகுதிகள் மீது ஏவுகனைத் தாக்குதல்களை நடத்தியது. செப்டம்பர் 23 அன்று, பெய்ரூத்தின் தெற்கே உள்ள தாஹியில் ஹிஸ்புல்லா உயர் தளபதிகளான இப்ராஹிம் அகில் மற்றும் அகமது வெஹ்பே ஆகிய இருவரை இஸ்ரேல் கொன்றது.  
செப்டம்பர் 23 அன்று, இஸ்ரேல் தெற்கு லெபனானில் குண்டுவீச்சு நடவடிக்கையைத் தொடங்கியது. இந்தத் தாக்குதல்களில் 700க்கும் மேற்பட்டோர் கொல்லப்பட்டனர், 5,000க்கும் மேற்பட்டோர் காயமடைந்தனர். அதன் எதிரொலியாக 500,000 லெபனிய பொதுமக்கள் இடம்பெயர்ந்தனர்.
# 2024 ஈரான்-இஸ்ரேல் மோதல்

## காலக்கோடு

### ஹனியே மற்றும் சூகரின் படுகொலைகள் (ஜூலை 31)

#### ஹசன் நஸ்ரல்லா படுகொலை (செப்டம்பர் 27)

27 செப்டம்பர் 2024 அன்று, ஹிஸ்புல்லாவின் பொதுச்செயலாளர் ஹசன் நஸ்ரல்லா இஸ்ரேலிய வான்வழித் தாக்குதலில் லெபனான் தலைநகர் பெய்ரூத்தின் புறநகரான தகியாவில் படுகொலை செய்யப்பட்டார். குடியிருப்பு கட்டிடங்களுக்கு அடியில் நிலத்தடியில் அமைந்துள்ள தலைமையகத்தில் ஹிஸ்புல்லா தலைவர்கள் சந்தித்துக்கொண்டபோது இந்த தாக்குதல் நடந்தது. ஈரான் இந்த தாக்குதலைக் கண்டித்ததோடு மேலும் நஸ்ரல்லாவின் மரணத்திற்கு எவ்வாறு பதிலடி தருவது என்பது குறித்து உள் விவாதங்களை நடத்தியது.
# 2024 ஈரான்-இஸ்ரேல் மோதல்

## காலக்கோடு

### ஹனியே மற்றும் சூகரின் படுகொலைகள் (ஜூலை 31)

#### இஸ்ரேல் மீது ஈரானிய தாக்குதல் (அக்டோபர் 1)

அக்டோபர் 1,2024 அன்று, ஈரான் இரண்டு கட்டங்களாக இஸ்ரேலை நோக்கி சுமார் 200 ஏவுகணைகளை ஏவியது.
# கனோவிட் மக்களவைத் தொகுதி

கனோவிட் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1969-ஆம் ஆண்டில் இருந்து கனோவிட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.
# கனோவிட் மக்களவைத் தொகுதி

## கனோவிட் மாவட்டம்

கனோவிட் மாவட்டம் *(Kanowit District)* என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கனோவிட் நகரம். இந்த மாவட்டத்தின் முக்கிய இனக்குழுக்கள்: இபான், சீனர், மலாய்க்காரர் மற்றும் மெலனாவ் பூர்வீக மக்கள்.  
வரலாற்றுப் பதிவுகளின்படி, 1851-ஆம் ஆண்டில் இருந்து கனோவிட் மாவட்டத்தின் வரலாறு தொடங்குகிறது. 1851-ஆம் ஆண்டில், ஜேம்சு புரூக் அங்கு ஒரு கோட்டையைக் கட்டினார். அதன் பெயர் எம்மா கோட்டை. அப்போது கனோவிட் நிலப்பகுதி, புரூணை பேரரசின் கட்டுப்பாட்டில் இருந்தது.  
1853-ஆம் ஆண்டில், ஜேம்சு புரூக், புரூணை சுல்தானகத்திடம் இருந்து ராஜாங் ஆற்றின் நிலப்பகுதிகளைப் பெற்றுக் கொண்டார். ஏற்கனவே கட்டப்பட்ட எம்மா கோட்டை, ராஜாங் ஆற்றைப் பயன்படுத்திய மக்களுக்கு டயாக் கொள்ளையர்களிடம் இருந்து பாதுகாப்பு அளித்தது.
# கனோவிட் மக்களவைத் தொகுதி

## கனோவிட் மக்களவைத் தொகுதி

| கனோவிட் நாடாளுமன்ற உறுப்பினர்கள் (1969 - 2024) |  |  |  |  |
| --- | --- | --- | --- | --- |
| 1969-1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P138 | 1971-1974 | ஜோசப் உந்திங் உமாங்
*(Joseph Unting Umang)* | **** |
| 4-ஆவது மக்களவை | P148 | 1974-1976 | லியோ மோகி
*(Leo Moggie Irok)* | **** |
| 1976-1978 | ****
<small></small> |  |  |  |
| 5-ஆவது மக்களவை | 1978-1982 |  |  |  |
| 6-ஆவது மக்களவை | 1982-1986 |  |  |  |
| 7-ஆவது மக்களவை | P171 | 1986-1990 |  |  |
| 8-ஆவது மக்களவை | P170 | 1990-1995 |  |  |
| 9-ஆவது மக்களவை | P182 | 1995-1999 |  |  |
| 10-ஆவது மக்களவை | P183 | 1999-2004 | ****
<small></small> |  |
| 11-ஆவது மக்களவை | P209 | 2004-2008 | ஆரோன் அகோ டகாங்
*(Aaron Ago Dagang)* |  |
| 12-ஆவது மக்களவை | P210 | 2008-2013 |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018 |  |  |  |
| 2018-2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# தெற்கு லெபனான்

வரைபடம்]]  
**தெற்கு லெபனான்** (*Southern Lebanon*), மேற்காசியாவில் நடுநிலக்கடலை ஒட்டியுள்ள லெபனான் நாட்டின் தென் பகுதியாகும். தெற்கு லெபனானில் தெற்கு ஆளுநரகம், நபாதி ஆளுநரகம் மற்றும் பெக்கா ஆளுநரகத்தின் ரசாயா மாவட்டம் மற்றும் மேற்கு பெக்கா மாவட்டங்களைக் கொண்டது.  
தெற்கு லெபனானின் முக்கிய நகரங்கள் சிதோன், டயர், நபாத்தியா, பிந்த் ஜுபைல், ஜெசின் ஆகும். தெற்கு லெபனானில் சியா இசுலாம் மற்றும் துருஸ் இசுலாமியர் பெரும்பான்மையாக வாழ்கின்றனர். லெபனான் மரோனைட் கிறித்தவர்கள் சிறுபான்மையாக வாழ்கின்றனர்.
# தெற்கு லெபனான்

## வரலாறு

1970களில் தெற்கு லெபனான் பகுதி தன்னாட்சி பெற்ற அரசாக *சாத் ஆதாத்* அறிவித்தார்.1984ஆம் ஆண்டில் சாத் ஆதார் இறப்பிற்குப் பின், தெற்கு லெபனான் பகுதி மீண்டும் லெபனானுடன் இணைக்கப்பட்டது.  
1978ஆம் ஆண்டு முதல் தெற்கு லெபனான் பகுதியில் தங்கியுள்ள ஹிஸ்புல்லா படையினர், இஸ்ரேலுடன் மோதல் போக்கு கொண்டுள்ளனர்.
# தெற்கு லெபனான்

## இதனயும் காண்க

- 2024 ஈரான்-இஸ்ரேல் மோதல்
# லானாங் மக்களவைத் தொகுதி

லானாங் மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1990-ஆம் ஆண்டில் இருந்து லானாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவை<nowiki/>யில் பிரதிநிதிக்கப் படுகிறது.
# லானாங் மக்களவைத் தொகுதி

## சிபு பிரிவு

சிபு பிரிவு *(Sibu Division)* என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும்.  
இந்தப் பிரிவு 8,278.3 சதுர கி.மீ. பரப்பளவைக் கொண்டுள்ளது. சரவாக் மாநிலத்தில் காப்பிட் பிரிவு (*Kapit Division*) மற்றும் மிரி பிரிவு<nowiki/>க்கு (*Miri Division*) அடுத்த நிலையில், மூன்றாவது பெரிய பிரிவு. சிபு பிரிவில் இரண்டு பெரிய ஆறுகள் உள்ளன; ராஜாங் ஆறு (*Rajang River*); மற்றும் இகான் ஆறு (*Igan River*).  
பொருளாதாரம் பெரும்பாலும் வெப்பமண்டல மழைக்காடுகளில் இருந்து கிடைக்கும் காட்டு மரங்களை அடிப்படையாகக் கொண்டது. காட்டு மரங்கள் ஏற்றுமதிக்குப் பதிலாக, பதப்படுத்தப்பட்ட மரப் பொருட்களுக்கு *(Processed Wood Products)*, மாநில அரசு முன்னுரிமை அளித்து வருகிறது. சுற்றுச்சூழல் சுற்றுலா (*Ecotourism*), வளர்ந்து வரும் சிபு பிரிவின் பொருளாதாரத்தில் மிக முக்கியமான அங்கமாகத் திகழ்கிறது.
# லானாங் மக்களவைத் தொகுதி

## லானாங் மக்களவைத் தொகுதி

| லானாங் நாடாளுமன்ற உறுப்பினர்கள் (1990 - 2024) |  |  |  |  |
| --- | --- | --- | --- | --- |
| 8-ஆவது மக்களவை | P171 | 1990–1995 | வோங் சிங் நான்
*(Wong Sing Nan)* | ****
<small></small> |
| 9-ஆவது மக்களவை | P183 | 1995–1999 | தியோங் தாய் கிங்
*(Tiong Thai King)* | ****
<small> </small> |
| 10-ஆவது மக்களவை | P184 | 1999–2004 |  |  |
| 11-ஆவது மக்களவை | P210 | 2004–2008 |  |  |
| 12-ஆவது மக்களவை | P211 | 2008–2013 |  |  |
| 13-ஆவது மக்களவை | 2013-2018 | அலிஸ் லாவ் கியோங் யிங்
*(Alice Lau Kiong Yieng)* | ****
<small></small> |  |
| 14-ஆவது மக்களவை | 2018-2022 | ****
<small></small> |  |  |
| 15-ஆவது மக்களவை | 2022–தற்போது வரையில் | } |  |  |
# நபாத்தியா

**நபாத்தியா** (*Nabatieh*), தெற்கு லெபனான் பகுதியில் அமைந்த நபாத்தியா ஆளுநரகத்தின் தலைமையிட நகரம் ஆகும். நபாத்திய நகரத்தில் சியா இசுலாம் முஸ்லீம்கள் அதிகம் வாழ்கின்றனர். 2006ஆம் ஆண்டின் இதன் மதிப்பிடப்பட்ட மக்கள் தொகை 1,00,541 ஆகும்.2013ஆம் ஆண்டில் இந்நகரத்தின் மக்கள் தொகை குறைந்து 36,593 ஆக மதிப்பிடப்பட்டுள்ளது.  
நபாத்தியா பகுதியை நபாத்தியன் இராச்சியத்தினர் கிமு 3ஆம் நூற்றாண்டு முதல் கிபி 106 வரை ஆண்டனர்.மார்ச் 1978ல் இஸ்ரேலிய இராணுவம் நபாத்தியாவை தாக்கியதால், இப்பகுதி மக்கள், வடக்கு நோக்கி புலம் பெயர்ந்தனர். அக்டோபர் 1983ல் நபாத்திய முஸ்லீம்கள் அசுரா நாளைக் கொண்டாடிக் கொண்டிருந்த போது, இஸ்ரேலிய இராணுவத்தினர் நபாத்தியா மீது குண்டுகள் பொழிந்து, நபாத்திய நகரத்தை கைப்பற்றினர்..1985ஆம் ஆண்டில் நபாத்திய நகரத்திலிருந்து இஸ்ரேலிய இராணுவத்தினர் வெளியேறிய பின், நபாத்தியா பகுதி பாதுகாப்பு மண்டலமாக அறிவிக்கப்பட்டது  
16-17 ஆகஸ்டு 2024ல் இஸ்ரேலிய வான் படையினர் நபாத்திய நகரத்தின் மீது குண்டுகள் மழை பொழிந்ததில், 6 பொதுமக்கள் கொல்லப்பட்டனர் மற்றும் பலர் காயமடைந்தனர்.
# சிகார் மக்களவைத் தொகுதி

**சிகார் மக்களவைத் தொகுதி** என்பது இந்தியாவின் இராசத்தான் மாநிலத்தில் உள்ள 25 மக்களவை (நாடாளுமன்ற) தொகுதிகளில் ஒன்றாகும். அமரா ராம், சிகார் தொகுதியிலிருந்து மக்களவை உறுப்பினராக உள்ளார்.
# சிகார் மக்களவைத் தொகுதி

## சட்டசபைத் தொகுதிகள்

தற்போது, சிகார் மக்களவைத் தொகுதியின் கீழ் எட்டுச் சட்டமன்றத் தொகுதிகள் உள்ளன. இவை:
| 33 | லச்மன்கர் | சீகர் | கோவிந்த் சிங் தோதாசுரா | இதேகா | இபொக(மா) |  |
| --- | --- | --- | --- | --- | --- | --- |
| 34 | தோட் (ப.இ.) | கோர்தன் வர்மா | பாஜக | இபொக(மா) |  |  |
| 35 | சிகார் | ராஜேந்திர பரீக் | இதேகா | இபொக(மா) |  |  |
| 36 | தந்தா ராம்கர் | வீரேந்திர சிங் | இதேகா | இபொக(மா) |  |  |
| 37 | கண்டேலா | சுபாசு மேல் | பாஜக | இபொக(மா) |  |  |
| 38 | நீம் கா தானா | நீம் கா தானா | சுரேஷ் மோடி | இதேகா | இபொக(மா) |  |
| 39 | சிறீமதோபூர் | சுரேஷ் மோடி | பாஜக | பாஜக |  |  |
| 43 | சோமு | ஜெய்ப்பூர் | சிகா மீல் பரலா | இதேகா | பாஜக | } |
# சிகார் மக்களவைத் தொகுதி

## பாராளுமன்ற உறுப்பினர்கள்

| 1952 | நந்தலால் ஷர்மா | அகில பாரதிய இராம ராஜ்ய பரிசத் |  |
| --- | --- | --- | --- |
| 1957 | ராமேஸ்வர் தந்தியா | இந்திய தேசிய காங்கிரசு |  |
| 1962 |  |  |  |
| 1967 | கோபால் சாபூ | பாரதிய ஜனசங்கம் |  |
| 1971 | ஸ்ரீகிருஷ்ணன் மோடி | இந்திய தேசிய காங்கிரஸ் |  |
| 1977 | ஜகதீஷ் பிரசாத் மாத்தூர் | ஜனதா கட்சி |  |
| 1980 | கும்ப ராம் ஆர்யா | மதச்சார்பற்ற ஜனதா கட்சி |  |
| 1984 | பல்ராம் ஜாகர் | இந்திய தேசிய காங்கிரசு |  |
| 1989 | தேவிலால் | ஜனதா தளம் |  |
| 1991 | பல்ராம் சாக்கர் | இந்திய தேசிய காங்கிரஸ் |  |
| 1996 | அரி சிங் சவுத்ரி |  |  |
| 1998 | சுபாஷ் மகாரியா | பாரதிய ஜனதா கட்சி |  |
| 1999 |  |  |  |
| 2004 |  |  |  |
| 2009 | மகாதேவ் சிங் கண்டேலா | இந்திய தேசிய காங்கிரசு |  |
| 2014 | சுமேதனந்த் சரஸ்வதி | பாரதிய ஜனதா கட்சி |  |
| 2019 |  |  |  |
| 2024 | அமர் ராம் | இந்தியப் பொதுவுடமைக் கட்சி (மார்க்சிஸ்ட்) | } |
# காயத்ரி கோபிசந்த்

**புல்லேலா காயத்ரி கோபிசந்த்** (*Pullela Gayatri Gopichand*) (பிறப்பு: மார்ச் 4,2003) ஓர் இந்திய இறகுப்பந்தாட்ட வீராங்கனையாவார். இவர் முன்னாள் இறகுப்பந்தாட்ட வீரர்களான ப. வெ. வ. லட்சுமி மற்றும் புல்லேலா கோபிசந்த் ஆகியோரின் மகளாவார். 2019 தெற்காசிய விளையாட்டுப் போட்டிகளில் பெண்கள் அணி தங்கப் பதக்கத்தையும், பெண்கள் ஒற்றையர் பிரிவில் வெள்ளிப் பதக்கத்தையும் வென்ற தேசிய அணியின் ஒரு பகுதியாக இவர் இருந்தார். இவர் 2022 பொதுநலவாய விளையாட்டுக்களில் போட்டியிட்டு, கலப்பு அணியில் வெள்ளிப் பதக்கத்தையும், பெண்கள் இரட்டையர் பிரிவில் வெண்கலப் பதக்கத்தையும் வென்றார். தனது தந்தையின் சாதனைக்கு 21 ஆண்டுகளுக்குப் பிறகு அனைத்து இங்கிலாந்துப் போட்டியின் அரையிறுதிக்கு முன்னேறிய முதல் பெண் இரட்டையர் நிபுணர் என்ற பெருமையை கோபிசந்த் பெற்றார்.
(மலேசியா) திரேசா ஜாலி மற்றும் காயத்ரி கோபிசந்த் (இந்தியா).]]
# மேகமலை அருவி

**மேகமலை அருவி** என்பது தமிழ்நாட்டின் தேனி மாவட்டம், ஆண்டிபட்டி வட்டம், கடமலை-மயிலாடும்பாறை ஊராட்சி ஒன்றியம், கோம்பைத்தொழு அருகே மேகமலை வனப்பகுதியில் அமைந்திருக்கும் ஒரு அருவி. இந்த அருவியானது, தேனி மாவட்டத்தில் அமைந்திருக்கும் சுருளி அருவியைப் போன்ற தோற்றத்தில் இருப்பதால், இதனை சின்ன சுருளி அருவி என்றும் அழைக்கின்றனர்.
# மேகமலை அருவி

## அமைவிடம்

தேனியிலிருந்து 51 கி.மீ தொலைவில் இருக்கும் மேகமலை அருவி , கடமலைக்குண்டு கிராமத்தில் இருந்து 15 கிலோமீட்டர் தொலைவில் உள்ளது. மதுரையிலிருந்து ஆண்டிப்பட்டி வழியாக 95 கிலோமீட்டர் தொலைவில் மேகமலை அருவி உள்ளது.
# மேகமலை அருவி

## கட்டணம்

இந்த அருவி அமைந்திருக்கும் பகுதி திருவில்லிபுத்தூர் மேகமலை புலிகள் காப்பகத்திற்கு உட்பட்ட பகுதியாக இருப்பதால், அருவி வனத்துறையின் கட்டுப்பாட்டில் இருக்கிறது. இந்த அருவியில் காலை 7 மணி முதல் மாலை 5 மணி வரை குளிக்க அனுமதி வழங்கப்படுகிறது. இந்த அருவியில் அக்டோபர் மாதம் முதல் டிசம்பர் மாதம் வரை குளிப்பதற்கேற்ற அளவில் தண்ணீர் வருகிறது. மற்ற மாதங்களில் நீரின்றி வறண்டு போய்விடுகிறது. அருவியில் குளிக்கவும் மற்றும் மோட்டார் வாகனங்கள் நிறுத்தவும் சோதனைச் சாவடியில் கட்டணம் செலுத்த வேண்டும்.
# வசந்த் அண்ட் கோ

**வசந்த் அண்ட் கோ** என்பது இந்தியாவில், தமிழ்நாட்டின் சென்னையைத் தலைமையகமாகக் கொண்ட, 'இந்திய சில்லறை விற்பனை சங்கிலித் தொடர் விற்பனை நிலையங்களில்' ஒன்றாகும். வீட்டு உபயோகப் பொருட்கள், மின்னணு உபகரணங்கள், கைப்பேசிகள், மடிக்கணினிகள் ஆகியவற்றை விற்பனை செய்யும் நிறுவனமாக 'வசந்த் அண்ட் கோ' திகழ்கிறது.
# வசந்த் அண்ட் கோ

## சென்னையில் அமைவிடம்

கடல் மட்டத்திலிருந்து சுமார் 31.36 மீ. உயரத்தில், என்ற புவியியல் ஆள்கூறுகள் கொண்டு, சென்னையின் புரசைவாக்கம் பகுதியில் வசந்த் அண்ட் கோ அமையப் பெற்றுள்ளது.
# வசந்த் அண்ட் கோ

## விபரங்கள்

1978 ஆம் ஆண்டு இந்நிறுவனம் சென்னையில் ஆரம்பிக்கப்பட்டது. இதன் நிறுவனர் காலஞ்சென்ற எச். வசந்தகுமார் ஆவார். சுமார் ஆயிரம் தொழிலாளர்களைக் கொண்ட இந்நிறுவனம் பல இடங்களில் கிளைகளைக் கொண்டுள்ளது.  
2021 ஆம் ஆண்டு 44 வருடங்கள் பணியாற்றிய பெருமையைப் பெற்ற இந்நிறுவனத்தின் கிளைகள் தமிழ்நாடு, புதுச்சேரி மற்றும் பெங்களூரு ஆகிய இடங்களில் உள்ளன.  
தற்போது ஆண்டுக்கு ஆயிரம் கோடி வருவாய் ஈட்டும் நிறுவனங்களில் ஒன்றாக இந்நிறுவனம் விளங்குகிறது.
# வசந்த் அண்ட் கோ

## 120ஆவது கிளை

2024 ஆம் வருடம் செப்டம்பர் மாதம் வரையிலான காலக்கட்டத்தில் இந்நிறுவனம் 120 கிளைகளைக் கொண்டுள்ளது. 2024 ஆம் ஆண்டு செப்டம்பர் மாதம் 5 ஆம் நாள், இந்நிறுவனத்தின் 120 ஆவது கிளை திருத்தணியில் ஆரம்பிக்கப்பட்டது.
# வசந்த் அண்ட் கோ

## மேலும் பார்க்க

- எச். வசந்தகுமார்  
- வசந்த் தொலைக்காட்சி